## Pravilnik za utvrđivanje lokacije i minimalnih uvjeta za projektiranje i uredenje autobusnih stajališta na javnim cestama

### NN 36/1991 (24.7.1991.), Pravilnik za utvrđivanje lokacije i minimalnih uvjeta za projektiranje i uredenje autobusnih stajališta na javnim cestama

# PODUZEĆE "HRVATSKE CESTE"

Na temelju članka 32. Zakona o javnim cestama ("Narodne novineč.
br. 42/90) i članka 52. Statuta Poduzeća -Hrvatske ceste" ("Narodne
novine". br. 57/90) Upravni odbor Poduzeća "Hrvatske ceste",
na sjednici održanoj 1. srpnja 1991. godine, uz suglasnost ministra za
promet i veze donosi

## PRAVILNIK

### za utvrđivanje lokacije i minimalnih uvjeta za projektiranje i uredenje autobusnih stajališta na javnim cestama

I. OPĆE ODREDBE

Članak l.

Ovim pravilnikom utvrđuju se lokacija tehnički normativi i minimalni
uvjeti koje moraju ispunjavati autobusna stajališta na javnim cestama izvan
naselja i na dijelu javnih cesta u naselju.

II. LOKACIJA AUTOBUSNIH STAJALIŠTA

Članak 2

Lokaciju autobusnih stajališta uvjetuju prometne potrebe koje ovise
o tokovima pješaćkog prometa i lokalnim prilikama na terenu. te tehnički
elementi ceste i sigurnost prometa na njoj.

Članak 3.

Zahtjev za odredivanje lokacije autobusnog stajališta na javnoj cesti
podno5i 5e Poduzeću.Hrvatske ceste".

Članak 4.

Postupak utvrđivanja lokacije iz članka 3. ovog pravilnika provodi Poduzeće
"Hrvatske ceste".

Poduzeće "Hrvatske ceste" osniva komisiju koju čine predstavnici
:

- podnositelja zahtjeva

- nadležnog općinskog organa uprave

- Poduzeća.Hrvatske ceste".

Poduzeće "Hrvatske ceste" na temelju nalaza i mišljenja komisije
donosi odluku o lokaciji autobusnog stajališta. Troškove postupka snosi
podnositelj zahtjeva.

Članak 5.

Lokacija autobusnih stajališta za javne ceste u fazi izgradnje ili rekonstrukcije
utvrđuje se uvjetima uređenja prostora za tu cestu.

III. GRADNJA AUTOBUSNIH STAJALIŠTA

Članak 6.

Autobusno stajalište gradi se na temelju projekta autobusnog stajališta
odnosno projekta za izgradnju ili rekonstrukciju javnih cesta.

Članak 7.

Autobusno stajalište gradi se na dionici javne ceste sa uzdužnim nagibom
ne većim od 5%.

Iznimno se, a uz dokumentirano ekonomsko-tehničko obrazloženje, autobusno
stajalište gradi i na dionici ceste s većim uzdužnim nagibom, ali ne većim
od 10%.

Članak 8.

Na križanju cesta autobusno stajalište gradi se najmanje 20 m poslije
križanja u smjeru vožnje autobusa (skica 1).

Članak 9.

Na križanju javnih cesta u naselju može se odstupiti od normanle vrijednosti
iz članka 8. ovog pravilnika uz ekonomsko-tehničko obrazloženje.

Članak 10.

Autobusna stajališta grade se izvan kolnika uz desni rub kolnika za
svaki prometni smjer.

Kod kolničkog traka s više prometnih trakova, autobusno stajalište gradi
se uz krajnji desni prometni trak.

Članak 11.

Autobusna stajališta grade se na dionici javne ceste gdje je najmanja
ukupna pregledna dužina jednaka 1,5 dužine zaustavnog puta (skica 2).

Članak 12.

Na dvosmjernoj javnoj cesti autobusna stajališta grade se u paru i to
tako da se u smjeru vožnje prije nailazi na stajalište s lijeve strane
javne ceste (skica 3a).

Međusobni razmak krajnih točaka autobusnih stajališta ne smije biti
manji od 50 m na magistralnim cestama i ne manji od 30 m na regionalnim
i lokalnim cestama.

Iznimno od stavka 2. ovog članka autobusna stajališta mogu se graditi
tako da se prvo nailazi na desno autobusno stajalište.

- Medusobni razmak krajnih točaka autobusnih stajališta ne smije biti
manji od 50 m (skica 3b).

IV. OBLIKOVANJE AUTOBUSNIH STAJALIŠTA

Članak 13.

Oblikovanje autobusnog stajališta mora biti prilagođeno vozno-tehničkim
uvjetima ceste na kojoj je locirano.

Brzine odvajanja određuju se na osnovi uvjeta sigurnosti prometa.

Najmanji elementi za dimenzioniranje autobusnog stajališta određuju
se na osnovi brzine kojom se autobus odvaja s kolnika ceste na početku
autobusnog stajališta (skica 4 i tabela 1).

Kut što ga tvori os ceste s osi.odvojne trake u stajalište ne smije
biti veći od 12 stupnjeva.

Članak 14.

Maksimalna brzina odvajanja na temelju koje se određuju minimalni tehnički
elementi odvojne trake je 60 km/h, bez obzira na to da li tehnički elementi
na toj cesti omogućuju i veću brzinu.

Članak 15.

Najmanje dimenzije slobodnog profila autobusnog stajališta, u koji ne
smije zadirati nikakva stalna zapreka vidljive su na skici 5.

Članak l6.

Širina prostora za stajanje autobusa mora biti najmanje 3,0 m računajući
od vanjskog ruba kolnika ceste, odnosno vanjskog ruba rigola, do unutrašnjeg
ruba rubnjaka perona

Dužina prostora za stajanje autobusa iznosi najmanje 15,0 m za jedan
autobus. najmanje 26,0 m za dva autobusa (kod intenzivnog autobusnog prometa),
a za zglobni autobus najmanje 18,0 m (tabela 2).

Širina izdignutog perona iznosi najmanje 2,0 m (iznimno 1,5 m) računajući
od unutarnjeg ruba rubnjaka perona.

Dužina perona jednaka je dužini prostora za stajanje autobusa.

Najmanji radius krivina kolnika za zglobni autobus iznosi za unutarnji
polumjer 9,5 a za vanjski polumjer iznosi 16,0 m (skica 6):

Članak 17.

Najmanji poprečni pad autobusnog stajališta iznosi 2,5%. Duž autobusnog
stajališta treba izvesti bankinu i objekte za odvodnju.

Odvodnja oborinske vode sa autobusnog stajališta mora biti tako riješena
da se voda ne slijeva na cestu.

Autobusno stajalište mora biti obrubljeno uzdignutim rubnjacima

Članak 18.

Autobusno stajalište i peron na javnoj cesti sa suvremenim kolničkim
zastorom gradi se sa suvremenim kolničkim zastorom.

Kolničku konstrukciju autobusnog stajališta treba dimenzionirati na
osovinski pritisak od 82 kN/m s proračunom. utjecaja smrzavanja.

V. OPREMANJE AUTOBUSNIH STAJALIŠTA

Članak 19.

Autobusno stajalište obilježava se vertikalnom i horizontalnom prometnom
signalizacijom u skladu s važećim propisima.

Prometni znak "autobusno stajalište" postavlja se na početku
autobusnog stajališta.

Članak 20.

Na peronu se postavlja tabla s imenom stajališta i izvatkom iz voznog
reda.

Članak 21.

Na peronu autobusnog stajališta može se izgraditi natkriti prostor za
putnike.

Na dionici javne ceste natkriti prostori za putnike u , pravilu su istog
tipa, poštujući lokalne klimatsko-geografske uvjete.

Članak 22.

Okoliš autobusnog stajališta mora biti hortikulturno uređen.

Na peronu autobusnog stajališta treba postaviti koš za smeće.

Uređenjem autobusnog štajališta mora se urediti pristup pješaka na stajalište.

VI. PRELAZNE I ZAVRŠNE ODREDBE

Članak 23.

Skice broj 1 do 6 te tabele 1 i 2 prilog su ovom pravilniku i čine njegov
sastavni dio.

Članak 24.

Na dan stupanja na snagu ovog pravilnika prestaje važiti Pravilnik o
minimalnim uvjetima za projektiranje i izgradnju autobusnih stajališta
("Narodne novine", br. 25/85)

Članak 25.

Ovaj pravilnik stupa na snagu osmog dana od dana objave u "Narodnim
novinama".

Broj : 345-03-03- 13222/ 1991.

Zagreb. 1. srpnja 1991.

Predsjednik Upravnog odbora Poduzeća "Hrvatske ceste"

**prof, dr, Dražen Topolnik, v. r.**

---

SKICA 1: Najmanja udaljenost autobusnog stajališta od križanja

SKICA 2: Pregledna dužina kod uključivanja autobusa u promet na cesti

P = ukupna pregledna dužina

P1 = pregledna dužina u smjeru suprotnom od kretanja autobusa

P2 = pregledna dužina u smjeru kretanja autobusa

P2 " P1/2

SKICA 3: Položaj para nasuprotnih stajališta

3a) pravilan položaj

D " 50 m za magistralne ceste

D " 30 m za regionalne i lokalne ceste

3b) Izniman položaj

D " 50 m za magistralne, regionalne i lokalne ceste

SKICA 4: Najmanji elementl za projektiranje i uređenje autobusnlh stajališta

l1 - dužina odvojne trake

l2 - dužina uključne trake

d - dužina trake za stajanje ,

a - minimalna širina trake za stajanje

b - širina perona (min b - 2,0 m)

R1, R2, R3, R4 - radiusi zaobljenja

t1, t2, t3, t4 - tangente zaobljenja

L - ukupna dužina stajališta

SKICA 5: Slobodni profil stajališta

slobodnl prgfil

poprečni presjek autobusa

SKICA 6. Najmanji radiusi krivina kolnika za zglobne autobuse

TABELA 1:Najmanji elementi za dimenzioniranje autobusnog stajališta

```
__________________________________________________________________________
V       a       11      12      R1      R2      R3      R4      t1      t2      t3      t4
__________________________________________________________________________
km/h    m       m       m       m       m       m       m       m       m       m       m
__________________________________________________________________________
30      3,0     16,0    15,0    40      40      20      40      3,8     2,8     2,0     4,0
40      3,0     17,0    15,0    60      40      20      40      5,3     3,5     2,0     4,0
50      3,0     25,0    15,0    90      60      20      50      5,4     3,6     1,9     4,7
60      3,5     38,0    18,0    130     90      30      60      6,0     4,2     2,9     5,8
__________________________________________________________________________

TABELA 2: Ukupna dužina stajališta ovisno o vrsti autobusa
__________________________________________________________________________
Brzina odvajanja                jedan autobus           dva autobusa            zglobni autobus
__________________________________________________________________________
                                d = 15 m                d = 26 m                d = 18 m
__________________________________________________________________________
V                               L1      L               L1      L               L1      L
__________________________________________________________________________
km/ h                           m       m               m       m               m       m
__________________________________________________________________________
30                              46,0    53,8            57,0    64,8            49,0    56,8
40                              47,0    56,3            58,0    67,3            50,0    59,3
50                              56,0    66,1            67,0    78,1            59,0    69,1
60                              71,0    82,8            82,0    93,8            74,0    85,8
__________________________________________________________________________

```

Pravilnik, NN 36/1991-1014